17.02.2010 22:02   Rohkem kui pooled küsitletud rahvaesindajaist pooldas uue tuumajaama ehitamist, vastu oli vähem kui neljandik, vahendasid ERRi raadiouudised.    Tuumajaama pooldajad kuuluvad kolme suuremasse võimuparteisse. Kõige kindlamalt olid tuumajaama vastu rohelised ja vasakpoolsed, kellest keegi ei toetanud uue tuumajaama rajamise plaane.    Eeldatavasti tekitab kõige enam vaidlusi see, kellele uue tuumajaama luba anda. Lisaks tuumajaama omavatele Fortumile ja Teollisuuden Voimale soovib luba saada ka Fennovoima.    Mitmed parlamendisaadikud pooldavad loa andmist kõigile  soovijaile.    Soome valitsus peaks oma plaani tuumaelektrijaama ehitusel avalikustama veel sel kevadel.